Heli-ongeluk eis 5 van Amerikaanse vloot | Maroela Media
Die Amerikaanse vloot. (Foto: Navylive.dodlive.mil)
Vyf vermiste lede van die Amerikaanse vloot is dood verklaar nadat 'n helikopter vroeër die week langs die Kaliforniese kus neergestort het.
Die nuuskanaal CBS berig die MH-60S‑helikopter het Dinsdag vir 'n roetinevlug van die vliegdekskip die USS Abraham Lincoln opgestyg en omstreeks 16:30 in die Stille Oseaan, sowat 96 km van die kus van San Diego, neergestort. Een lid van die bemanning is sedertdien gered en is in 'n stabiele toestand. Die res word steeds vermis.
Die soek-en-reddingsoperasie, waartydens vyf reddingshelikopters 34 vlugte onderneem het, is sedertdien tot 'n herwinningsoperasie afgeskaal. Volgens 'n Facebook-plasing deur 3rd Fleet is vyf matrose ook tydens die voorval beseer.
Die name van die gestorwe lede van die vloot is nog nie bekend nie en die ongeluk word ondersoek.
Branderplankryer sterf ná haaiaanval
Jong, dis seker nou nie so belangrik nie, maar is dit nie die Stille osean langs San Diego nie? Die Atlantiese osean is mos aan die ander kant.
Dit is tragies want dit was 'n ongeluk, in Suid-Afrika kan so iets verwag word van die sogenaamde weermag.